/* KOM/98/0788 lopull - CNS 98/0359 */ Ehdotus neuvoston asetukseksi (EY) kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun asetuksen (EY) N:o 850/98 muuttamisesta toisen kerran



Virallinen lehti nro C 011 , 15/01/1999 s. 0009



Ehdotus NEUVOSTON ASETUKSEKSI (EY) kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun asetuksen (EY) N:o 850/98 muuttamisesta toisen kerran (komission esittämä) PERUSTELUT Ministerineuvosto antoi 30. maaliskuuta 1998 neuvoston asetuksen (EY) N:o 850/98 kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla. Mainitun asetuksen liitteissä X ja XI annetaan säännöt silmäkokoyhdistelmien käytöstä, ja ne ovat tällä hetkellä ohjeellisia. Asetuksen 47 artiklan 1 kohdassa neuvosto sitoutuu päättämään sovellettavien silmäkokoyhdistelmien käyttöä koskevien sääntöjen vahvistamisesta viimeistään 4. toukokuuta 1999. Oheisessa ehdotuksessa neuvoston asetukseksi asetuksen (EY) N:o 850/98 muuttamisesta vahvistetaan silmäkokoyhdistelmien käyttöä koskevat säännökset täydentämällä liitteitä X ja XI. Näitä säännöksiä laadittaessa todettiin, että mainittujen säännösten tehokkaan valvonnan ja noudattamisen kannalta on toivottavaa ulottaa kalastuspäiväkirjan pitämistä koskeva velvoite koskemaan myös sellaisia aluksia, jotka ovat olleet tähän saakka vapautettuja tästä velvoitteesta. Tästä syystä oli myös tarpeen tarkistaa neuvoston asetuksen (EY) N:o 850/98 4 ja 15 artiklaa. Lisäksi näytti suotavalta ottaa kantaa jo pitkään esillä olleeseen kysymykseen vyöhykkeet ylittävästä kalastuksesta. Jotta voitaisiin valvoa ja seurata tehokkaasti sellaisia kalastustoimia, joita suoritetaan yhden ja saman pyyntimatkan aikana yhteisön kalastusvesillä sijaitsevilla useammilla alueilla tai maantieteellisillä alueilla, on ehdotettu, että kalastuspäiväkirjan pitämistä koskeva velvoite ulotetaan koskemaan myös sellaisia aluksia, jotka ovat olleet tähän saakka vapautettuja tästä velvoitteesta. Ehdotus NEUVOSTON ASETUKSEKSI (EY) kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun asetuksen (EY) N:o 850/98 muuttamisesta toisen kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98 47 artiklan 1 kohdassa säädetään, että viimeistään vuoden kuluttua mainitun asetuksen voimaantulopäivästä neuvosto päättää komission ehdotuksen perusteella mainitun asetuksen soveltamispäivästä alkaen sovellettavien silmäkokoyhdistelmien käyttöä koskevien sääntöjen vahvistamisesta, näiden silmäkokoyhdistelmien käyttöä koskevien sääntöjen ja enemmän kuin yhden alueen tai maantieteellisen alueen kattavien pyyntimatkojen tehokkaan valvonnan, seurannan ja noudattamisen varmistamiseksi kalastuspäiväkirjan pitämistä koskeva velvoite olisi saatettava koskemaan kalastusaluksia, jotka ovat olleet tähän saakka vapautettuja tästä velvoitteesta, tästä syystä on tarpeen tarkistaa asetuksen (EY) N:o 850/98 4 artiklan teksti perusteellisesti ja 15 artiklan teksti osittain, ja asetus (EY) N:o 850/98 olisi näin ollen muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 850/98 seuraavasti: 1. Korvataan 4 artiklan 2, 3 ja 4 kohta seuraavasti: "2.a) Kullakin liitteissä I ja II mainitulla alueella tai maantieteellisellä alueella on kaikilla pyyntimatkoilla kiellettyä käyttää enemmän kuin yhden silmäkoon troolien, ankkuroitujen kierrenuottien tai vastaavien hinattavien verkkojen yhdistelmää, elleivät käytettyjen pyydysten silmäkoot ole vain yhden liitteissä VIII ja IX vahvistetun sallitun silmäkokoyhdistelmän mukaiset. b) Kullakin liitteissä III, IV ja V mainitulla alueella tai maantieteellisellä alueella ja soveltuvin osin mainittuina ajanjaksoina on kaikilla pyyntimatkoilla sallittua käyttää minkä tahansa asiaankuuluvassa liitteessä mainitun silmäkokoyhdistelmän troolien, ankkuroitujen kierrenuottien tai vastaavien hinattavien verkkojen yhdistelmää. c) Ne kalastusaluksen päälliköt, jotka eivät täytä kalastuspäiväkirjaa asetuksen (ETY) N:o 2847/93 6 artiklan säännösten mukaisesti, eivät saa saman pyyntimatkan aikana käyttää enemmän kuin yhden silmäkoon troolien, ankkuroitujen kierrenuottien tai vastaavien hinattavien verkkojen yhdistelmää yhteisön kalastusvesillä. Tämän alakohdan ehtoja ei sovelleta pyyntimatkoihin alueilla 4, 5, 6, 7 tai 8 sijaitsevilla yhteisön kalastusvesillä. d) Alukset saavat kaikilla pyyntimatkoilla pitää aluksella trooleja, ankkuroituja kierrenuottia tai vastaavia hinattavia verkkoja, joiden silmäkoot eivät ole a tai b alakohdassa säädettyjen ehtojen mukaiset edellyttäen, että kaikki verkot, jotka eivät täytä kyseisiä ehtoja, on sidottu kiinni ja varastoitu asetuksen (ETY) N:o 2847/93 20 artiklan 1 kohdan säännösten mukaisesti. "3. Ne kalastusaluksen päälliköt, jotka eivät täytä kalastuspäiväkirjaa asetuksen (ETY) N:o 2847/93 6 artiklan säännösten mukaisesti, eivät saa saman pyyntimatkan aikana kalastaa useammalla kuin yhdellä liitteissä I-V mainitulla alueella tai maantieteellisellä alueella. "4.a) Samalla pyyntimatkalla kunkin silmäkokoluokan ja kullakin liitteissä I-V mainitulla alueella pyydetyn aluksella pidetyn kohdelajin vähimmäisprosenttiosuuden on vastattava mainituissa liitteissä tarkennettuja vastaavia ehtoja. b) Sen estämättä, mitä a alakohdassa säädetään, samalla pyyntimatkalla, jolla käytetään mitä tahansa enemmän kuin yhden silmäkoon troolien, ankkuroitujen kierrenuottien tai vastaavien hinattavien verkkojen yhdistelmää, saaliita ei saa purkaa, kun: i) saaliit on pyydetty alueilla 1 tai 2, Skagerrakia ja Kattegatia lukuun ottamatta, ja minkä tahansa pyydyksen käytetty silmäkoko on vähintään 100 millimetriä, jollei aluksella pidettyjen saaliiden prosenttiosuuksien mukainen koostumus ole liitteessä Xa säädettyjen ehtojen mukainen, tai ii) saaliit on pyydetty Skagerrakissa ja Kattegatissa ja minkä tahansa pyydyksen käytetty silmäkoko on vähintään 90 millimetriä, jollei aluksella pidettyjen saaliiden prosenttiosuuksien mukainen koostumus ole liitteessä Xb säädettyjen ehtojen mukainen, tai iii) saaliit on pyydetty alueella 3, linjan 7 23' 48" läntistä pituutta itäpuolella olevaa ICES-aluetta IXa lukuun ottamatta, ja minkä tahansa pyydyksen käytetty silmäkoko on vähintään 70 millimetriä, jollei aluksella pidettyjen saaliiden prosenttiosuuksien mukainen koostumus ole liitteessä XIa säädettyjen ehtojen mukainen, tai iv) saaliit on pyydetty linjan 7 23' 48" läntistä pituutta itäpuolella olevalla ICES-alueella IX a ja minkä tahansa pyydyksen käytetty silmäkoko on vähintään 55 millimetriä, jollei aluksella pidettyjen saaliiden prosenttiosuuksien mukainen koostumus ole liitteessä XIb säädettyjen ehtojen mukainen." 2. Lisätään 4 artiklaan kohta seuraavasti: "6. Jäsenvaltioiden on annettava komissiolle kertomus tässä artiklassa säädettyjen ehtojen noudattamisesta ennen 31 päivää toukokuuta 2001." 3. Korvataan 15 artiklan 1 kohta seuraavasti: "1. Pyydettyjä meren eliöitä, joiden määrä ylittää liitteissä I-VII, X ja XI täsmennetyt sallitut prosenttiosuudet, ei saa purkaa aluksesta, vaan ne on palautettava mereen ennen satamaan paluuta." 4. Lisätään 15 artiklaan kohta seuraavasti: "4. Milloin tahansa pyyntimatkan aikana alus tulee uudestaan mille tahansa liitteissä I-V mainitulle alueelle tai maantieteelliselle alueelle saman matkan aikana edellisellä maantieteellisellä alueella tai alueella pyydettyjen ja aluksella pidettyjen kohdelajien vähimmäisprosenttiosuus, joka vahvistetaan liitteissä I-VII, X ja XI, on saavutettava kahden tunnin kuluessa." 5. Korvataan liite X tämän asetuksen liitteellä I. 6. Korvataan liite XI tämän asetuksen liitteellä II. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE I "Liite Xa Silmäkokoyhdistelmien käyttöehdot alueilla 1 ja 2 lukuun ottamatta Skagerrakia ja Kattegatia 1. Silmäkokoyhdistelmä: 16-31mm + >= 100mm Aluksella pidetyssä tai sieltä puretussa saaliissa on oltava vähintään 50 % mitä tahansa katkarapujen ja hietakatkarapujen (Pandalus montagui, Crangon spp. and Palaemon spp.) sekoitusta. 2. Silmäkokoyhdistelmä: 32-54mm + >= 100mm Aluksella pidetyssä tai sieltä puretussa saaliissa on oltava vähintään 25 % mitä tahansa katkarapujen (Crangon spp., Pandalus spp., Palaemon spp., Parapenaeus longirostris) sekoitusta tai aluksella pidetyssä tai sieltä puretussa saaliissa on oltava vähintään 50 % mitä tahansa kalmarien (Loliginidae, Ommastrephidae) ja enintään 15 % mitä tahansa liitteessä I symbolilla "ÿ" merkittyjen lajien sekoitusta. 3. Silmäkokoyhdistelmä: 70-79mm + >=100mm Aluksella pidetyssä tai sieltä puretussa saaliissa on oltava vähintään 25 % mitä tahansa liitteessä I lueteltujen silmäkokoluokkaan 70-79 mm kuuluvien kohdelajien sekoitusta. 4. Silmäkokoyhdistelmä: 80-99mm + >=100mm Aluksella pidetyssä tai sieltä puretussa saaliissa on oltava vähintään 60 % mitä tahansa liitteessä I lueteltujen silmäkokoluokkaan 80-99 mm kuuluvien kohdelajien sekoitusta. Liite Xb Silmäkokoyhdistelmien käyttöehdot Skagerrakissa ja Kattegatissa Silmäkokoyhdistelmä>=90mm + = 70mm Aluksella pidetyssä tai sieltä puretussa saaliissa on oltava vähintään 40 % mitä tahansa katkarapujen (Pandalus montagui, Crangon spp. and Palaemon spp.) ja taskurapujen sekoitusta tai aluksella pidetyssä tai sieltä puretussa saaliissa on oltava vähintään 70 % mitä tahansa liitteessä II lueteltujen silmäkokoluokkaan 16-31 mm kuuluvien kohdelajien sekoitusta lukuun ottamatta katkarapuja (Pandalus montagui, Crangon spp. and Palaemon spp.) ja taskurapuja. 2. Silmäkokoyhdistelmä: 32-54mm + >= 70mm Aluksella pidetyssä tai sieltä puretussa saaliissa on oltava vähintään 70 % mitä tahansa liitteessä II lueteltujen silmäkokoluokkaan 32-54 mm kuuluvien kohdelajien sekoitusta lukuun ottamatta katkarapuja (Pandalus spp., Crangon spp. and Palaemon spp.). 3. Silmäkokoyhdistelmä: 55-59mm + >= 70mm Aluksella pidetyssä tai sieltä puretussa saaliissa on oltava vähintään 20 % mitä tahansa katkarapujen (Pandalus spp., Crangon spp., Palaemon spp., Aristeus antennatus, Aristaeomorpha foliacea, Parapenaeus longirostris) sekoitusta. 4. Silmäkokoyhdistelmä: 60-69mm + >= 70mm Aluksella pidetyssä tai sieltä puretussa saaliissa on oltava vähintään 60 % mitä tahansa liitteessä II lueteltujen silmäkokoluokkaan 60-69 mm kuuluvien kohdelajien sekoitusta. Liite XIb Silmäkokoyhdistelmien käyttöehdot ICES-alueella IXa linjan 7 23' 48" läntistä pituutta itäpuolella Silmäkokoyhdistelmä 40-54mm + >=55mm Aluksella pidetyssä tai sieltä puretussa saaliissa on oltava vähintään 50 % mitä tahansa liitteessä III lueteltujen silmäkokoluokkaan 40-54 mm kuuluvien kohdelajien sekoitusta."